আজকের এই ম্যাচের নিয়ে এখন পর্যন্ত ৭৪ বার একে অপরের মুখোমুখি হয়েছে ফ্রান্স-বেলজিয়াম। ১৯০৪ সাল থেকে শুরু এই দুই দেশের লড়াই। এই ৭৪ বারের মধ্যে ৩০ জয় নিয়ে এগিয়ে আছে বেলজিয়াম। ফ্রান্সের জয় ২৫। আর বাকি ১৯টি ম্যাচ শেষ হয়েছে অমীমাংসিত ভাবে। তবে বিশ্বকাপে এবার নিয়ে তিনবার মুখোমুখি হয়েছে ফ্রান্স-বেলজিয়াম। ১৯৩৮ ও ১৯৮৬ বিশ্বকাপের সে দুই ম্যাচেই জয় পেয়েছিল ফ্রান্স। ২০১৮ সালের রাশিয়া বিশ্বকাপেও বেলজিয়ামের বিপক্ষে সেই জয়ের ধারা বজায় রেখেছে ফরাসিরা।